OzLabs/hebrew-wiki-articles huggingface dataset:
אולשנה (אוקראינה)

אולשנה (באוקראינית: Вільшана, וילשנה) היא יישוב עירוני במחוז צ'רקאסי במרכז אוקראינה.

==תולדות היישוב==
בני אולשנה השתתפו במרד חמלניצקי נגד האיחוד הפולני-ליטאי בשנת 1648. בחלוקת פולין השנייה (1793) סופחה אולשנה לאימפריה הרוסית. בסוף המאה ה-19 התגוררו ביישוב יותר מ-3,000 נפש והיו בו בנק, מפעל סוכר, סניף דואר, בית חולים, בית מרקחת, מטחנה, אכסניות ומוסד רווחה. בתחילת המאה ה-20 היו ביישוב כ-6,000 נפש. בשנת 1965 קיבלה אולשנה מעמד של עיירה.

==יהודי אולשנה==
בראשית המאה העשרים התגוררו באולשנה כ-1,200 יהודים. בעקבות פוגרום בעיירה בזמן מלחמת האזרחים ברוסיה וכן עיור ותיעוש היגרו כמעט כל יהודי העיירה ונותרו בה כ-200 יהודים. הגרמנים כבשו את אולשנה ביולי 1941. באוגוסט הוקם בעיירה גטו ובאוקטובר נרצחו מחוץ לעיירה כ-100 מהגברים היהודיים שבה. במאי 1942 גורשו כל היהודים שנותרו בגטו לגטו זבניגורודקה ונרצחו עם יושבי גטו זה בקיץ 1942.

==קישורים חיצוניים==

* 
* 
* 
* 

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:קהילות יהודיות באוקראינה
קטגוריה:מחוז צ'רקאסי: יישובים
קטגוריה:שואת יהודי אוקראינה
קטגוריה:קהילות יהודיות שהושמדו בשואה
קטגוריה:יישובים שהוקמו במאה ה-16
קינג בבון

קינג בבון (שם מדעי: Pelinobius muticus. בעבר הייתה ידועה גם בשמות Citharischius crawshayi ו-Citharischius crawshagi) היא מין של טרנטולה ממזרח אפריקה. זהו המין היחיד בסוג Pelinobius. הקינג בבון הבוגר הוא בעל מוטת רגליים המגיעה עד ל-20 ס"מ. מין זה גדל באיטיות. צבעה של הטרנטולה הוא לרוב חום חלודה או כתום. מין זה חי במחילות, ורגליו האחוריות עבות ומשמשות לחפירה. מין זה פופולרי בקרב מגדלים, אך עקב אופיו האגרסיבי הוא אינו מומלץ למגדלים מתחילים. ארסה של הטרנטולה חזק מאוד, אם כי אינו קטלני לבני אדם. נשיכת פרט צעיר (עד 1 ס"מ) גורמת לכאב חד והזיות. אזור הנשיכה מגרד במשך 5 ימים נוספים.

==תיאור==
הקינג בבון הוא שוכן מחילות. העכביש טווה רשת קורים סביב המחילה על מנת לאתר תנועה. עכבישים אלו צדים בעלי חיים קטנים כגון חיפושיות, מקקים ועכבישים אחרים, אם כי הם מסוגלים להרוג גם עכברים, לטאות, נחשים וציפורים. ככל טרנטולות העולם הישן אין לקינג בבון שערות צורבות, והם אגרסיביים ביותר. כשהם חשים מותקפים הם מתרוממים על רגליהם האחוריות ומכים פעם אחר פעם בעזרת פלג גופם הקדמי. טורפיו הטבעיים של הקינג בבון הם ציפורים, קופי בבון ויונקים נוספים.

==סביבת מחיה==
הקינג בבון חיים באזורי שיחים או עשב גבוה, שם הם חופרים את מחילותיהם.

==תפוצה==
ניתן למצוא את הקינג בבון ברוב מזרח אפריקה, ובעיקר בקניה וטנזניה.

==כחיית מחמד==
ניתן לגדל קינג בבון בטרריום מותאם ומאוורר היטב. יש לספק להם מצע עמוק (לפחות 25 ס"מ). אבקועים ניתן לשמור במכלים קטנים (כמו קופסאות של סרט צילום). עכבישים גדולים יותר ניתן לשמור במכלי פלסטיק לאחסון מזון.

==קישורים חיצוניים==

* [https://web.archive.org/web/20120224095537/http://www.care-sheet.com/index/Citharischius_crawshayi כיצד לטפל בטרנטולה קינג בבון] 

==הערות שוליים==

* 

קטגוריה:בעלי חיים שתוארו ב-1885
קטגוריה:טקסונים שתוארו בידי פרדיננד כרש
קטגוריה:פרווניתיים
קטגוריה:פרוקי רגליים יחידים בסוגם
קטגוריה:מזרח אפריקה: עכבישים
פמלה גלר

פמלה גלר (באנגלית: Pamela Geller, נולדה ב-14 ביוני 1958) היא בלוגרית יהודיה-אמריקאית בעלת דעות ימניות קיצוניות, פרשנית ופעילה פוליטית. גלר התפרסמה בעקבות קידום תיאורית קונספרציה כאילו נשיא ארצות הברית לשעבר, ברק אובמה, נולד בקניה.<ref></ref> וכן בעקבות סדרת התבטאויות חריפות כנגד אסלאם פוליטי בארצות הברית ובכלל. גלר הצהירה כי מקרים של רצח עם שהקורבנות בהם היו מוסלמים לא התקיימו למשל בבוסניה ובמיאנמר.<ref></ref><ref></ref>

== ביוגרפיה ==
גלר היא השלישית מבין ארבע אחיות שנולדו במשפחה אמריקאית-יהודית. אביה, ראובן, היה יצרן טקסטיל, ואימה, ליליאן הייתה עקרת בית. היא גדלה בנמל היולט , שבלונג איילנד במדינת ניו יורק. היא עזרה בעסקי אביה, שם למדה לדבר ספרדית שוטפת. 

גלר למדה בתיכון לינברוק ובאוניברסיטת הופסטרה , אם כי עזבה לפני סיום התואר.

=== ביקורת על האסלאם ===
נודעה בשל התנגדותה להקמת מרכז אסלאמי הכולל מסגד בקרבת אתר מרכז הסחר העולמי שבו התחוללו פיגועי 11 בספטמבר, אותו כינו רבים ״מסגד ניצחון״. גלר התבטאה רבות על התפשטות האסלאם בעולם ועל השפעתו. בין השאר קראה להסרת כיפת הסלע מעל הר הבית, והתבטאה על אודות הלבנים בדרום אפריקה כקורבנות רצח עם.

ביוני 2015 התפרסם כי חוסל מוסלמי תומך דאעש שתכנן לערוף את ראשה של גלר.

=== חיים אישיים ===
היא הייתה נשואה למייקל אושרי מ-1990 עד שהזוג התגרשו ב-2007, והיא אם לארבעה ילדים. נכון לאפריל 2013 היא גרה בהיולט , ניו יורק.

== קישורים חיצוניים ==

* 

* [https://web.archive.org/web/20110802173822/http://atlasshrugs2000.typepad.com/ Atlas Shrugs הבלוג הרשמי]
* [http://www.americanthinker.com/pamela_geller/ הטור שלה באתר American Thinker]
* [http://biggovernment.com/author/pgeller/ Column archive] באתר BigGovernment.com של אנדרו ברייטברט
* [http://freedomdefense.typepad.com/ Freedom Defense Initiative]

== הערות שוליים ==

קטגוריה:ניו יורק: אישים
קטגוריה:פוליטיקאיות יהודיות אמריקאיות
קטגוריה:פעילות פוליטיות אמריקאיות
קטגוריה:פובליציסטים אמריקאים
קטגוריה:פובליציסטים יהודים
קטגוריה:סופרות יהודיות אמריקאיות
קטגוריה:בלוגריות אמריקאיות
קטגוריה:בלוגריות יהודיות
קטגוריה:עיתונאיות יהודיות אמריקאיות
קטגוריה:אמריקאיות שנולדו ב-1958
קטגוריה:אמריקאים שנולדו ב-1958
בנק אינטרנטי

בנק אינטרנטי או "בנק ישיר", (באנגלית: Direct Bank) הוא בנק המקיים את התקשורת עם לקוחותיו בעיקר באמצעות האינטרנט והטלפון. לחלק מהבנקים האינטרנטיים יש גם סניפים פיזיים אך מספרם קטן בהרבה ביחס לבנקים רגילים. בנק אינטרנטי מתאפיין בהוצאות תפעול נמוכות יותר שמאפשרות לו להעניק תנאים טובים יותר ללקוחותיו.

==שוני ביחס לבנק רגיל==
יתרונו העיקרי של הבנק האינטרנטי הוא בעלויות התפעול הנמוכות – הוצאות נמוכות בהרבה על מבנים וכוח אדם. מתוך כך הוא יכול להציע שירותי בנקאות כמו הלוואות, פיקדונות, חשבונות עו"ש ופעולות שונות בחשבון במחירים נמוכים יותר.

חסרונו של הבנק האינטרנטי הוא בהיעדר הקשר פנים אל פנים בין עובדי הבנק ובין הלקוחות. לקשר זה חשיבות בתחושת השייכות והאמון של הלקוח וגם ביכולת הבנק להעריך את סיכוני האשראי בהלוואה ללקוח.

==בנקים אינטרנטיים בעולם==
הבנק הראשון שהציע בנקאות ישירה באמצעות הטלפון וללא סניפים היה "First Direct" הבריטי באוקטובר 1989. בתוך שנתיים שירת הבנק כ-100,000 לקוחות ובתוך חמש שנים הגיע לאיזון כלכלי תוך שהוא משרת מעל חצי מיליון לקוחות. כיום משרת הבנק מעל מיליון לקוחות.

בנקים בולטים נוספים בתחום הבנקאות האינטרנטית הם ING Direct (שבהמשך שינה את שמו ל-Capital One) הבנקים Discover Bank ו-Ally Bank שפועלים באמריקה הצפונית ו-Rabodirect מקבוצת Rabobank שפועל באירלנד, אוסטרליה, גרמניה וניו זילנד, N26, Starling bank ו-Monzo הבריטים, Nubank מברזיל ו-Bunq ההולנדי.

מגפת הקורונה העצימה את כניסתם של הבנקים האינטרנטיים למגרש התחרותי, כאשר הסגרים שהוטלו במדינות ברחבי העולם הקשו על הלקוחות להגיע לסניפי הבנק והגבירו את הצורך בפתרונות אינטרנטיים.

==בנק אינטרנטי בישראל==
"הבנק הישיר הראשון" הוקם על ידי בנק לאומי ב-1994 כבנק ישיר (למעשה סניף של בנק לאומי). ב-2001 הושק אתר האינטרנט של הבנק ועיקר פעילותו התבצעה בערוץ זה. הבנק הגיע לרווחיות תוך 3 שנים ול-100 אלף לקוחות תוך קצת יותר מ-5 שנים אך בשלב זה ירדה מאוד הנוכחות התקשורתית שלו והוא הפסיק להתרחב. 

משנת 2007 פועלת קבוצת יזמים בראשות שלמה פיוטרקובסקי, מנכ"ל הבנק הבינלאומי הראשון לשעבר, להקמת בנק אינטרנטי והיא עובדת עם הרגולטורים השונים להסרה הדרגתית של החסמים הרלוונטיים. במסגרת דו"ח הועדה להגברת התחרותיות בין הבנקים ממליצה הוועדה להקים בנק אינטרנטי ולדו"ח אף מצורף תהליך ההקמה מול הפיקוח על הבנקים. 

ב-2017 הבנק הדיגיטלי Pepper הוקם על ידי בנק לאומי כבנק ישיר.

בשנת 2019 אישר בנק ישראל את הקמת "הבנק הדיגיטלי הראשון" (לימים ONE ZERO) על ידי מריוס נכט ואמנון שעשוע.

בשנת 2022 אישר בנק ישראל את הקמת "בנק אש ישראל" על ידי ניר צוק, יובל אלוני, אלכס ליברנט ואלון שיין.

== קישורים חיצוניים ==
* 
* [http://www.rabodirect.com.au/ Rabodirect Australia]
* [https://www.discover.com/online-banking/ Discover Bank - USA]
* [https://home.capitalone360.com/ Capital One]

==הערות שוליים==

קטגוריה:בנקאות
קליק (סדרת טלוויזיה)

קליק היא תוכנית מערכונים ואירוח קומית ישראלית, המשודרת אחת לשבוע בערוץ הילדים בשנת 2013. התוכנית עוסקת בתרבות אינטרנט לילדים, ומגישה את חדשות הרשת, סרטונים ויראליים פופולריים, פינת המלצות על אפליקציות בהגשת דנה פרידר, אירוח כוכבי רשת כגון גיא לרר ומפורסמים אחרים כגון יניב פולישוק, שיר ביטון (מבית ספר למוסיקה) ורון שובל. מגישי התוכנית הם ילדים בעצמם, כאשר כל מגיש מקבל מספר דקות מדי תוכנית. 

התוכנית לקחה את הפורמט של התוכנית האינטרנטית "דה טוק" (בהנחייתו ובימויו של דילן שיטרית) והביאה מספר ילדים שונים שינחו אותה.

==קישורים חיצוניים==
* [http://www.facebook.com/klikidstv הדף הרשמי של הסדרה] באתר פייסבוק

קטגוריה:ערוץ הילדים: תוכניות וסדרות
קטגוריה:תוכניות טלוויזיה ישראליות
ג'ייסון קלארק

ג'ייסון קלארק (באנגלית: Jason Clarke; נולד ב-17 ביולי 1969) הוא שחקן קולנוע וטלוויזיה אוסטרלי. שיחק בסרטים "כוננות עם שחר", "ארץ יבשה" ו"אויבי הציבור".

==ביוגרפיה==
קלארק נולד בעיירה ווינטון שבמדינת קווינסלנד, צפון מזרח אוסטרליה. שיחק בצעירותו בסדרות הטלוויזיה האוסטרליות "קרוב רחוק" ,"פארסקייפ" ו"Blue Heelers”. כשחקן קולנוע הופיע לראשונה בקומדיה "שפתינו חסומות" בכיכובן של האחיות אולסן, ובדרמה האוסטרלית "ארוכה הדרך הביתה".

ב-2006 קיבל הזדמנות לשחק לראשונה בהפקה אמריקאית גדולה, סדרת הדרמה "אחים בדם", בתפקיד טומי קופי. ב-2008 הופיע בסרט הפעולה הבדיוני "מרוץ המוות" בתפקיד אולריך, יד ימינה של הסוהרת הנסיי (ג'ואן אלן).

ב-2009 שיחק בסרט הפשע של מייקל מאן "אויבי הציבור" בתפקיד הפושע הקנדי ג'ון "רד" המילטון, מכנופיית שודדי הבנק של ג'ון דילינג'ר (ג'וני דפ). ב-2010 שיחק במותחן של דייוויד שווימר "אמון" בתפקיד סוכן ה-FBI דאג טייט. ב-2011 שיחק בהפקה נוספת של מאן, "שדות ההרג של טקסס", סרטה של בתו אמי קנאן מאן. באותה שנה החל לשחק בסדרת הפשע "קוד שיקגו", בה גילם את התפקיד הראשי, הבלש ג'ארק וייסוקי.

בשנת 2012 התפרסם קלארק בסרט הפעולה הפוליטי של קתרין ביגלו "כוננות עם שחר" בתפקיד סוכן ה-CIA דן, המומחה לחקירת מחבלים. כן שיחק בדרמת הפשע "ארץ יבשה" בתפקיד הווארד בונדארנט. בשנה לאחר מכן (2013), קלארק כיכב בתור נבל בסרט הפעולה של רולנד אמריך "וושינגטון על הכוונת".

בשנת 2015 גילם קלארק את ג'ון קונור בסרט "שליחות קטלנית: ג'נסיס".

משנת 2022 מגלם קלארק את כדורסלן העבר ג'רי וסט בסדרת הדרמה "לייקרס: קבוצה מנצחת" שמביים אדם מקיי לרשת HBO.

== פילמוגרפיה ==
* Praise (1998)
*שפתינו חסומות (2000)
*אאוטסיידר (2002)
* ארוכה הדרך הביתה (2002)
* מרוץ המוות (2008)
* החוזה האנושי (2008)
*תחת מי מנוחות (2008)
* אויבי הציבור (2009)
* אמון (2010)
*וול סטריט 2: הכסף מדבר (2010)
* Yelling to the Sky (2011)
* שדות ההרג של טקסס (2011)
* ארץ יבשה (2012)
* כוננות עם שחר (2012)
* וושינגטון על הכוונת (2013)
* גטסבי הגדול (2013)
*המלאכים הטובים יותר (2014) 
* כוכב הקופים: השחר (2014)
* ילד 44 (2015)
*אביר הגביעים (2015)
* שליחות קטלנית: ג'נסיס (2015)
* אוורסט (2015)
* האיש עם לב הברזל (2017)
* רואה רק אותך (2017)
*פרחים בבוץ (2017)
* האדם הראשון (2018)
* וינצ'סטר (2018)
*צ'פקווידיק (2018)
* מים שקטים (2019)
*אחרי המלחמה (2019)
* בית קברות לחיות (2019)
*השטן כל הזמן (2020)
*דרך המשי (2021)
*אתר שחור(2022) - גם מפיק
*אופנהיימר (2023)
*המשפט הצבאי של המרד על הקיין <small>(אנ')</small> (2023)
*Wind River: The Next Chapter (TBA)

=== טלוויזיה ===
* סטינגרס - (2000–2003)
*White Collar Blue (2002-2001)
* קרוב רחוק - (2002)
* פארסקייפ - (2003)
* אחים בדם (2006–2008)
* קוד שיקגו (2011)
*יקטרינה הגדולה (2019)
*לייקרס: קבוצה מנצחת (2022)
*The Last Frontie (TBA)

==קישורים חיצוניים==

קטגוריה:שחקני קולנוע וטלוויזיה אוסטרלים
קטגוריה:אוסטרלים שנולדו ב-1969
קטגוריה:זוכי פרס גות'הם: שחקנים
דניאל כהן-שגיא

דניאל כהן שגיא (נולד ב-1943) הוא סופר ומשורר עברי, עיתונאי שדרן ועורך תוכניות רדיו, וחוקר חשיבה אסטרטגית.

==ביוגרפיה==
כהן שגיא נולד בעפולה. היה עורך ומפיק תוכניות בגלי צה"ל ובערוץ 1 בטלוויזיה והיה כתב ה"דויטשה צייטונג" בארץ בשנות השבעים. הוא בוגר בית הספר הגבוה לתקשורת באוניברסיטת מינכן, גרמניה, ובוגר "המכון לעתיד אלטרנטיבי" בארצות הברית. בשנות השבעים נעלם מחיי הספרות והתקשורת בארץ, נסע לארצות הברית, ולאחר שהות של שנים בארצות הברית, התמחה בחקר החשיבה האסטרטגית. עוסק מזה רבע מאה שנים בנווט תהליכים אסטרטגיים ובבירור התרבות הארגונית של ארגונים למטרות רווח.

מאז שובו ארצה ב-2005, חזר אל הפרוזה העברית. מאז 2008 פרסם שני רומנים, המתווספים לספרים שפרסם בטרם יציאתו. דניאל כהן שגיא כותב על שנות גידולו ולימודיו בארץ, על חייו במשפחה מאוד מורכבת של יוצרת ומשוררת מצד אחד ואב קשוח תובעני ולא ספרותי כלל מצד שני. סיפורה המיוחד של אמו מלווה אותו בכתיבתו, אף שלא כתב עליה במישרין. בדידותה של נערה עולה מצ'כיה, שירתה הגרמנית, בידודה בקרית ספר, מקס ברוד המסייע ועוד - כל אלה נכרכים ברומנים שלו, אך כאמור לא כתב המפורש על אמו.

בין העורכים שאיתם עבד כהן שגיא הם חיים פסח ויגאל שוורץ.

==ספריו==
<div class="mw-content-ltr">
* Elf Uhr Nachts ich schreibe Dir : Lyrik aus Israel / übersetzt aus dem Hebräischen, Netti Boleslav (Dülmen : Verlag Der Steg im Kreis der Freunde, 1975) 
</div>
* איש ציפה בפנים שאזלו, שירים, תל אביב, ספרית פועלים, תשל"ו 1976. 
* מר פריפקה, רומן, כתר ספרים, 1980. 
* מותו של בנימין, רומן, זמורה ביתן, תשמ"ד 1984. 
* כאילו יום אהבה אחרון, רומן, אבן חושן, תשס"ט 2008.
* אהבה גרמנית, רומן, זמורה ביתן 2013.
* אשה לוקחת לה מאהב, הוצאת כרמל, 2017.

==קישורים חיצוניים==

* 
* 
* 
* 
* 
* [http://www.nillydagan.com/%D7%A1%D7%95%D7%A4-%D7%A9-%D7%A9%D7%99%D7%A8%D7%94-44-22-3-2014/1057-%D7%93%D7%A0%D7%99%D7%90%D7%9C-%D7%9B%D7%94%D7%9F-%D7%A9%D7%92%D7%99%D7%90 דניאל כהן-שגיא באנתולוגיה מקוונת לשירה עברית באתר של נילי דגן]

קטגוריה:סופרים כותבי עברית
קטגוריה:משוררים כותבי עברית
קטגוריה:עיתונאים ישראלים
קטגוריה:בוגרי אוניברסיטת מינכן
קטגוריה:ישראלים שנולדו ב-1943
רובי רוג'רס

רובי רוג'רס (באנגלית: Robbie Rogers; נולד ב-12 במאי 1987 בראצ'ו פאלוס ורדס שבקליפורניה) הוא מפיק קולנוע וטלוויזיה וכדורגלן עבר אמריקאי, ששיחק בין היתר בקבוצת קולומבוס קרו, לידס יונייטד ובנבחרת ארצות הברית. הוא תפקד כקיצוני או חלוץ שני. 

== ביוגרפיה ==
בפברואר 2013 יצא מהארון, באופן תקדימי יחסית בעולם הספורט, ובמיוחד בכדורגל. לאחר הודעתו על היציאה מהארון, החליט לפרוש ממשחק פעיל.

ב-5 במאי 2013 חזר בו רוג'רס מהפרישה וב-20 במאי חתם בקבוצת לוס אנג'לס גלאקסי מהליגה האמריקאית. ב-28 במאי 2013 שיחק רוג'רס את משחקו הראשון בקבוצה. 

== קישורים חיצוניים ==

* 

* [http://abcnews.go.com/US/gay-soccer-star-robbie-rogers-talks-nightline-coming/story?id=18956316#.UWz0N0pEehE ריאיון עם השחקן רובי רוג'רס], שודר ב"לייט-נייט", ABC, 15 באפריל 2013
* [https://www.youtube.com/watch?v=UxPsYGgbehU ריאיון עם השחקן רובי רוג'רס], שודר ב"שיחה נוקבת", BBC, 26 בינואר 2015

קטגוריה:כדורגלנים אמריקאים
קטגוריה:קשרי כדורגל אמריקאים
קטגוריה:כדורגלנים להט"בים
קטגוריה:ספורטאים להט"בים אמריקאים
קטגוריה:כדורגלני הירנפיין
קטגוריה:כדורגלני קולומבוס קרו
קטגוריה:כדורגלני לידס יונייטד
קטגוריה:כדורגלני לוס אנג'לס גלאקסי
קטגוריה:כדורגלני נבחרת ארצות הברית
קטגוריה:קליפורניה: כדורגלנים
קטגוריה:חברי היכל התהילה הלאומי לספורט גאה
קטגוריה:כדורגלנים אולימפיים אמריקאים
קטגוריה:כדורגלנים באולימפיאדת בייג'ינג (2008)
קטגוריה:כדורגלני גביע הזהב 2009
קטגוריה:כדורגלני גביע הזהב 2011
קטגוריה:ספורטאים אמריקאים בהולנד
קטגוריה:ספורטאים אמריקאים באנגליה
קטגוריה:אמריקאים שנולדו ב-1987
אנדראס קפקה

אנדראס קֶפְּקֶה (בגרמנית: Andreas Köpke; נולד ב-12 במרץ 1962 בקיל) הוא כדורגלן עבר גרמני ששיחק בעמדת השוער. קפקה היה חבר בסגל הנבחרת הגרמנית שזכה במונדיאל 1990 באיטליה, וחלק מהסגל הלאומי למונדיאל 1994 בארצות הברית.

== קריירה ==
קפקה החל את הקריירה המקצוענית שלו במועדון עיר הולדתו, הולשטיין קיל, בקיץ 1979. בקיל, לא זכה להצלחה יתרה בתור שחקן צעיר, וב-1983, לאחר 4 שנים ו-6 הופעות בלבד במשחקי הליגה במדי קבוצתו, חתם בקבוצת SC שרלוטנבורג מברלין. אחרי עונה אחת במועדון הברלינאי, בה שיחק כשוערה הראשון, עבר למועדון גדול יותר בברלין, הרטה ברלין. בהרטה, שיחק עד שנת 1986, עת שחתם על מעברו לנירנברג. לאחר 8 שנים בנירנברג, 262 משחקים, ואפילו 2 שערים, הועבר קפקה לאיינטרכט פרנקפורט בקיץ 1994, תמורת סכום של 516,200 אירו. לאחר שנתיים בפרנקפורט, עבר לשחק לראשונה בקריירה מחוץ לגבולות גרמניה, ושיחק שנתיים באולימפיק מרסיי הצרפתית. ב-1998, חזר לשחק במועדון עמו היה הכי מזוהה, נירנברג, בו שיחק 3 שנים עד לפרישתו ממשחק מקצועני ב-2001.

על אף שלא שותף באף משחק במסגרת הגביע העולמי, עקב העדפתו של בודו אילגנר על פניו, הצלחתו הבינלאומית של קפקה הגיעה לאחר מכן. אחרי שזכה בתואר שחקן השנה בגרמניה ב-1993, הישגו הגדול ביותר הגיע בשנת 1996, לאחר שעמד בשערה של הנבחרת הגרמנית ביורו 1996 במהלך הטורניר, ואף הדף פנדל של גארת' סאות'גייט האנגלי שהבטיח את העפלתה של גרמניה לגמר הטורניר. בעקבות הצלחתו ביורו, קפקה זכה בתואר שוער השנה של פיפ"א.

קפקה היה גם שוערה הראשון של גרמניה במהלך טורניר הגמר של מונדיאל 1998 בצרפת, שהסתיים בהפסד 3-0 לקרואטיה ברבע הגמר. בטרם החל הטורניר, קפקה הצהיר שיפרוש מכדורגל בינלאומי בסיום המונדיאל, הבטחה בה עמד, וסללה את דרכו של אוליבר קאן להיות שוערה הראשון של הנבחרת הגרמנית. בסך הכל, אנדראס קפקה הופיע ב-59 משחקים עבור הנבחרת הגרמנית.

נכון ל-2018, משמש קפקה כמאמן השוערים של הנבחרת הגרמנית. הוא גם כיהן כשגריר העיר נירנברג במהלך הכנותיה לקראת מונדיאל 2006, כאשר לקחה חלק באירוחו.

==תארים==
;עם נירנברג:
*אליפות הבונדסליגה השנייה: 2000/01
;עם נבחרת גרמניה:
*מונדיאל 1990
*יורו 1996

===אישיים===
*שוער השנה באירופה: 1996
*כדורגלן השנה בגרמניה: 1993
*שוער השנה בעולם: 1996
*נבחרת הטורניר של יורו 1996

==קישורים חיצוניים==

* 

קטגוריה:שוערי כדורגל גרמנים
קטגוריה:כדורגלני הולשטיין קיל
קטגוריה:כדורגלני הרטה ברלין
קטגוריה:כדורגלני איינטרכט פרנקפורט
קטגוריה:כדורגלני נירנברג
קטגוריה:כדורגלני אולימפיק מרסיי
קטגוריה:כדורגלני נבחרת גרמניה
קטגוריה:כדורגלנים גרמנים
קטגוריה:כדורגלני נבחרת גרמניה המערבית
קטגוריה:כדורגלני מונדיאל 1990
קטגוריה:כדורגלני יורו 1992
קטגוריה:כדורגלני מונדיאל 1994
קטגוריה:כדורגלני יורו 1996
קטגוריה:כדורגלני מונדיאל 1998
קטגוריה:גרמנים שנולדו ב-1962
פלאופרוטרוזואיקון

פָּלֶאוֹפּרוֹטֶרוֹזואיקון (מיוונית "פרוטרוזואיקון" קדום) הוא התור הראשון מתוך שלושה בעידן הפרוטרוזואיקון שבלוח הזמנים הגאולוגי. משך תקופתו: החל מתום עידן הארכאיקון, לפני כ-2.5 מיליארד שנים, ועד תחילת תור המזופרוטרוזואיקון לפני 1.6 מיליארד שנים. בתקופה זו החלו היבשות להתייצב לראשונה. בתקופה זו התפתחו הכחוליות, סוג של חיידקים המשתמש בתהליך הביוכימי של הפוטוסינתזה על מנת לייצר אנרגיה תוך כדי הפקת חמצן.
מעדויות פלאונטולוגיות התברר כי לפני כ-1.8 מיליארד שנים היו כ-450 יום בשנה, כלומר שאורך היממה היה כ-20 שעות.

==אטמוספירה קדומה==
בטרם התחולל הגידול המשמעותי בכמות החמצן באטמוספירה היו כמעט כל צורות החיים שהתקיימו אז אל-אווירניים (אנאירוביים), כלומר המטבוליזם של בעלי החיים היה תלוי בנשימה תאית שלא הצריכה חמצן.

חמצן חופשי בכמויות גדולות הוא רעיל למרבית האורגניזמים האנארוביים. מקובל כיום שמרבית היצורים האנאירוביים נכחדו. שרדו רק צורות החיים שהיו עמידים לחמצון ולהשפעות הרעילות של החמצן או שכל מחזור החיים שלהם התרחש בסביבה חופשית מחמצן. אירוע מרכזי זה מכונה אסון החמצן.

==צורות חיים==

ראשוני האאוקריוטים מתוארכים לתור פלאופרוטרוזואיקון.

==מאורעות גאולוגיים==
במהלך תקופה זו התפתחו בפעם הראשונה חגורות ההתנגשות שבין יבשות בקנה מדה עולמי.

אירועים בונים יבשות והרים אלו מיוצגים על ידי שושלות ההרים שנוצרו לפני 2.0-2.1 מיליארד שנים באורוגנזות הטרנסאמאזונית (Transamazonian) והאבורנית (Eburnean) באמריקה הדרומית ומערב אפריקה, חגורת הלימפופו באפריקה הדרומית שנוצרה לפני 2 מיליארד שנים, שושלות ההרים שנוצרו לפני 1.8-1.9 מיליארד שנים באורוגנזות הטרנס-הדסונית (Trans-Hudson), הפנוקיאנית (Penokean), הטלטסון-תלאונית (Taltson–Thelon), הוופמאית (Wopmay), האונגאוואית (Ungava) והטורנגטית (Torngat) באמריקה הצפונית והנאגססוגטוקידאינית (Nagssugtoqidain) בגרינלנד, הקולה-קרלית (Kola–Karelia), הסקוופניאנית (Svecofennian), הווהלין-רוסיה המרכזית (Volhyn-Central Russian) והפחלמאית (Pachelma), ביבשת הקדומה בלטיקה (כיום מזרח אירופה), האקיטקנית (Akitkan) בסיביר, חגורת חונדליט (Khondalite Belt) שנוצרה לפני 1.95 מיליארד שנים ושושלת ההרים שנוצרה לפני 1.85 שנים באורגנזה הטרנס-צפון סינית בצפון סין.

חגורות התנגשות יבשתיות אלו נוצרו ככל הנראה מאירועי התנגשות בקנה מדה עולמי בין לפני 2.0 מיליארד שנים ללפני 1.8 מיליארד שנים שהובילו ליצירתה של יבשת-על הפלאו-מזופרוטרוזואיקון המכונה קוֹלוּמביה או נוּנה.

==קישורים חיצוניים==

*[https://web.archive.org/web/20110903070338/http://essayweb.net/geology/timeline/paleoproterozoic.shtml Paleoproterozoic Era]

== הערות שוליים ==
<div style="direction: ltr;">

</div>

קטגוריה:ערכים שבהם תבנית בריטניקה אינה מתאימה
קטגוריה:פרקמבריון
כריסטינה גרימי

כריסטינה ויקטוריה גרימי (באנגלית: Christina Victoria Grimmie; 12 במרץ 1994 - 10 ביוני 2016) הייתה פסנתרנית, זמרת ומחברת שירים אמריקאית. גרימי הייתה ידועה בין היתר כיוטיוברית בגרסאות הכיסוי שלה של אמנים (בעיקר עכשוויים) כמו דמי לובאטו, סלינה גומז, מיילי סיירוס, ג'סטין ביבר, קייטי פרי, ניקי מינאז' ואחרים.

== קריירה ==
קטע הווידאו הראשון אותו העלתה ליוטיוב ב-2009, היה "Don't Wanna be Torn", במקור של האנה מונטנה. ההכרה הראשונית שלה באתר הייתה עם גרסת הכיסוי שלה לשיר "Party in the U.S.A" של מיילי סיירוס באוגוסט 2009.

גרימי הייתה ידועה בעיקר בשל גרסת הכיסוי שלה לשיר "Just a Dream" של הראפר נלי, ביחד עם אמן היוטיוב סם שוי, שקיבלה כ-156,388,393 צפיות ביוטיוב (נכון לספטמבר 2018). נכון לספטמבר 2018, היא קיבלה מעל 576 מיליון צפיות בקטעי הווידאו שהעלתה לאתר, ורשומים מעל 3.9 מיליון מנויים לערוץ שלה; בשיאה היא הייתה מדורגת במקום הרביעי במספר המנויים מבין המוזיקאים ביוטיוב. ביוני 2011 הוציאה לאור מיני-אלבום ראשון, "Find Me".

באוגוסט 2013 הוציאה אלבום בכורה באורך מלא, "With Love". ב-2014 השתתפה בעונה השישית של הגרסה האמריקאית של תוכנית הריאליטי "The Voice", בה הגיעה למקום השלישי בגמר.

בתחילת 2016, לפני מותה, הצטלמה לסרט "הורס הדייטים" שם גילמה בתפקיד ראשי את אמילי אטקינס. הסרט יצא בדצמבר אותה שנה.

ב-10 ביוני 2016 נורתה 3 פעמים במהלך חלוקת חתימות למעריצים באורלנדו שבפלורידה. היא הובהלה לבית החולים במצב אנוש ומתה מפצעיה לאחר מספר שעות.

הרוצח, קווין ג'יימס לויבל (Kevin James Loibl), בן 27 מסיינט פיטרסברג, ככל הנראה הגיע לאירוע במיוחד כדי לבצע את הרצח. אחרי שהחל לירות בגרימי, אחיה מרקוס התנפל על הרוצח בידיים חשופות ונאבק בו, אך הרוצח הצליח להשתחרר והתאבד ביריה. לטענת המשטרה המקומית ייתכן שבכך הציל מרקוס אנשים נוספים, כי לרוצח היו כלי נשק נוספים וייתכן שהוא התכוון לפגוע באנשים נוספים מלבד גרימי.

== קישורים חיצוניים ==

* 

* 

== הערות שוליים ==

קטגוריה:זמרות-יוצרות אמריקאיות
קטגוריה:מוזיקאיות אמריקאיות
קטגוריה:מוזיקאים אמריקאים
קטגוריה:פסנתרניות אמריקאיות
קטגוריה:יוטיובריות אמריקאיות
קטגוריה:משתתפי The Voice
קטגוריה:קורבנות רצח בארצות הברית
קטגוריה:נרצחים: מוזיקאים
קטגוריה:רצח בפלורידה
קטגוריה:אמניות ריפבליק רקורדס
קטגוריה:זוכי פרס בחירת הנוער
קטגוריה:אמריקאיות שנולדו ב-1994
קטגוריה:אמריקאים שנולדו ב-1994
קטגוריה:אמריקאיות שנפטרו ב-2016
קטגוריה:אמריקאים שנפטרו ב-2016
בהפוכה

בהפוכה הוא שעשועון טלוויזיה ישראלי לילדים, ששודר בערוץ הילדים, בהנחיית טל מוסרי. צולמו שתי עונות, האחת בלונה פארק והשנייה בסופרלנד.

==מהלך השעשועון==
השאלות בשאלון, הן די פשוטות, אך המתמודדים, נדרשים לענות עליהן בעודם על המתקנים השונים.
בכל פרק, משתתפים שלושה זוגות. המנחה מעניק להם שמות חדשים לצורך המשחק.

===העונה הראשונה===

המתקנים והמשימות בעונה הראשונה (לונה פארק):
* "אנקונדה", המתקן הראשון, רכבת הרים מהירה. משימה: "טריוויה בהפוכה".
* "טופ ספין", מתקן מתהפך בגובה 20 מטרים. משימה: שירה בהפוכה.
* "בלאק מממבה", מתקן העולה לגובה 65 מטרים במהירות 72 קמ"ש. משימה: חשבון בהפוכה.

בעונה הראשונה צולמו שמונה פרקים.

===העונה השנייה===
המתקנים והמשימות בעונה השנייה (סופרלנד):
* "קומבה", רכבת הרים. משימה: טריוויה בהפוכה.
* "הספינה": מתקן מתנדנד ומתהפך. משימה: שירה בהפוכה.
* "סקייקוסטר", מתקו באנגי. משימה: חשבון בהפוכה.
בעונה השנייה צולמו 10 פרקים.

== פרסים בשעשועון ==
הפרסים למפסידים הם חולצות של "בהפוכה" והפרסים למנצחים הוא mp 4 מתנת אולימפוס.

== קישורים חיצוניים ==
* 

קטגוריה:תוכניות טלוויזיה ישראליות
קטגוריה:שעשועוני טלוויזיה
קטגוריה:תוכניות טלוויזיה ישראליות לילדים
קטגוריה:תוכניות טלוויזיה ישראליות שעלו לשידור בשנות ה-2010
קטגוריה:ערוץ הילדים: תוכניות וסדרות
אודוארדו פארנזה, דוכס פארמה

אודוארדו פארנזה (באיטלקית: Odoardo Farnese; 28 באפריל 1612 - 11 בספטמבר 1646) היה דוכס פארמה ופיאצ'נצה. נקלע לסכסוך עם משפחת ברבריני, האפיפיור אורבנוס השמיני ומדינת האפיפיור על רקע שליטתו בעיר קסטרו (בלאציו), במסגרתו נודה מהכנסייה הקתולית וגרם למלחמה עקובה מדם שנמשכה מ-1641 ועד לאחר מותו.

== שנים ראשונות ==
אודוארדו היה בנם הלגיטימי היחיד של רנוצ'יו פארנזה ומרגריטה אלדוברנדיני. אביו מת כאשר היה אודוארדו בן 10 והוא היה לדוכס פארמה תחת עוצרות אחיו-למחצה (בנו הבלתי חוקי של אביו) אוטביו ודודו הקרדינל אודוארדו פארנזה. בשנת 1628, בהיותו בן 16 קיבל את השלטון המלא ונשא לאשה את מרגריטה דה מדיצ'י, בתו של הדוכס הגדול של טוסקנה קוזימו השני דה מדיצ'י. 

בשנת 1633 כרת ברית צבאית עם צרפת על מנת לשחרר את נחלות אבותיו בפיאצ'נצה משלטון ספרד. ב-1637 נאלץ לחתום על הסכם שלום עם ספרד, בתיווך האפיפיור אורבנוס השמיני.

== מלחמת קסטרו ==
ב-1639 ערך אודוארדו ביקור בן חודשיים ברומא והיה אורחו של האפיפיור ושני אחייניו הקרדינלים אנטוניו ופרנצ'סקו. אולם, הוא סירב לכבד את אחיינו הנוסף של האפיפיור, טדאו ברבריני, מושל העיר. בתגובה סירב פרנצ'סקו להעניק לאודוארדו ליווי אפיפיורי חזרה לנחלתו בקסטרו. האירוע עורר את זעמם של בני משפחת ברבריני שהפצירו באפיפיור לנקוט צעדים. האפיפיור עצר את יבוא הגרעינים של מדינת האפיפיור מדוכסות פארמה, אחד ממקורות ההכנסה העיקריים של פארנזה. כתוצאה מכך לא יכל פארנזה לשלם את חובותיו שתפחו כתוצאה ממלחמותיו ואורח חייו הפזרני.

ב-12 באוקטובר 1641 עלו צבאות מדינת האפיפיור למצור על קסטרו, במטרה לתבוע את העיר למשפחת ברבריני, כנגד תשלום חובותיו האבודים של פארנזה. ביולי 1642 חתמו דוכס ונציה, ודוכסי מודנה וטוסקנה על ברית הגנה עם פארנזה כנגד מדינת האפיפיור (שנתמכה על ידי ספרד). באוקטובר אותה שנה עמדו כוחותיו של פארנזה 45 ק"מ מרומא, אך נסוגו מפני צבאו של טדאו ברבריני, מפקד הצבא האפיפיורי. באביב 1643 הצטרפו צבאות ונציה, מודנה וטוסקנה למלחמה, בה תמכו עד אז רק כלכלית. האפיפיור הכריז על אודוארדו כעל בוגד במדינת האפיפיור, דבר שמשמעותו נידוי אוטומטי מהכנסייה וכן איים בנידוי על כל מי שיסייע לו. בתגובה הצהירו בנות בריתו של אודוארדו שאין להן ריב עם האפיפיור אלא עם משפחת ברבריני. ליד פרארה הנחילו כוחות האפיפיור בראשות אנטוניו ברבריני תבוסה לצבאות ונציה ומודנה, אך ליד אגם טראסימנו הכו אותם כוחות טוסקנה. 

במרץ 1644, כאשר שני הצדדים מותשים והעיר קסטרו הרוסה, נחתם הסכם שלום והעיר הושבה לאודוארדו פארנזה, הוא אף הושב לחיק הכנסייה ונידויו בוטל. 

המיסים הכבדים שהטיל האפיפיור על תושבי רומא על מנת לממן את המלחמה גרמו לשנאה והתמרמרות של העם ברומא נגדו. הוא מת ב-29 ביולי אותה שנה. גם אודוארדו פארנזה לא האריך ימים ומת כשנתיים מאוחר יותר בפיאצ'נצה. לאחר מותו התחדשה המלחמה, שהגיעה לקצה רק ב-1649.

יורשו היה בנו, רנוצ'יו השני פארנזה (1630–1694). אשתו השנייה של רנוצ'יו הייתה מרגרט יולנד דה סבויה, נכדתם של אנרי הרביעי, מלך צרפת ומריה דה מדיצ'י.

== קישורים חיצוניים ==

* [http://www.oliveuniversity.org/local_color.htm מלחמת קסטרו]
* [http://www.zum.de/whkmla/military/17cen/parma16411644.html מלחמת פארמה (שם אחר למלחמת קסטרו)]
* 

קטגוריה:ערכים שבהם תבנית בריטניקה אינה מתאימה
קטגוריה:אצולה איטלקית
קטגוריה:לאציו
קטגוריה:אנשים שנודו על ידי הכנסייה הקתולית
קטגוריה:מלחמת שלושים השנים
קטגוריה:דוכסי פארמה
קטגוריה:ילידי 1612
קטגוריה:נפטרים ב-1646
אנארס לינגור

אנארס רוסנקראנץ לינגור (בדנית: Anders Rosenkrantz Lindegaard; נולד ב-13 באפריל 1984) הוא שחקן כדורגל דני המשחק כשוער בקבוצת הלסינגבורג.

אנארס התחיל את הקריירה באודנסה בולקלוב אך עזב בעקבות מחסור בהזדמנויות לתפוס מקום בהרכב הראשונה. הוא עשה את הפריצה שלו בזכייה בגביע הנורווגי עם אולסון ב-2009. הוא נבחר לשוער השנה בדנמרק ונורווגיה ב-2010 ולאחר מכן עבר למנצ'סטר יונייטד, שם הוא משחק עד 2015.

==קריירת מועדונים==
אנארס נולד באחד מפרוורי אודנסה והתחיל את קריירת המשחק שלו במועדון אודנסה בולקלוב שמשחקת בליגת העל הדנית. ב-19 בנובמבר 2006 ערך את הופעתו הבכורה בבוגרים בניצחון 3-1 על סילקבורג א.פ. ב-30 ביולי 2009 ערך את הופעתו הבכורה במסגרת אירופית בניצחון 4-3 על רבוטניצ'קי קומטל סקופיה המקדונית. בתקופתו באודנסה היה לשוער שני כמחליפו של ארק אוניזקו והושאל לקולדינג בה ערך 10 הופעות. בקיץ 2009 הושאל לאולסון עמה זכה בגביע הנורווגי, בתום ההשאלה לאולסון חתם בקבוצה באופן קבוע, ב-2010 זכה בתור שוער השנה בנורווגיה ודנמרק.

ב-27 בנובמבר 2010 חתם בקבוצה האנגלית מנצ'סטר יונייטד בחוזה ל-3 שנים וחצי. לינגור היה מנוע לשחק בקבוצה עד פתיחת חלון העברות הבא ב-1 בינואר. ב-29 בינואר 2011 הוא ערך את הופעת הבכורה שלו בקבוצה בניצחון 2-1 על סאות'המפטון במסגרת הסיבוב הרביעי של הגביע האנגלי. ב-9 בפברואר 2011 הוא ערך את הופעתו הבכורה באולד טראפורד בניצחון 1-0 על קראוולי טאון בגביע. במרץ 2011 הוא עבר ניתוח בברך שהשאיר אותו מחוץ למגרשים למשך חמישה שבועות.

ב-31 באוגוסט 2015 חתם לשנתיים בווסט ברומיץ' אלביון. ב-21 בספטמבר ערך את הופעתו היחידה בקבוצה בהפסד 3-0 לנוריץ' סיטי בגביע הליגה. ב-23 בינואר 2016 הושאל לפרסטון נורת' אנד עד לסוף העונה. ב-2 בפברואר ערך את הופעתו הבכורה בתיקו 0-0 נגד דרבי קאונטי. ב-2 ביולי חתם באופן קבוע בקבוצה. ב-21 בספטמבר 2017 חתם בברנלי. לאחר שנתיים בהם לא שותף באף משחק ליגה חתם בקבוצת הלסינגבורג.

===נבחרת דנמרק===
לינגור ייצג את דנמרק במסגרות הנבחרות עד גיל 19, ובנבחרת עד גיל 20 ולאחר מכן בנבחרת הבוגרת. הוא ערך את הופעת הבכורה שלו במדי נבחרת דנמרק עד גיל 19 בספטמבר 2002 ושיחק במוקדמות אליפות אירופה 2003 עד גיל 19 בניצחון 1-0 על שווייץ. הוא שיחק 6 משחקים בנבחרות הצעירות עד ספטמבר 2003.

ב-7 בספטמבר 2010 ערך את הופעתו הבכורה בנבחרת הבוגרת בניצחון 1-0 על . ב-8 באוקטובר 2010 נכנע לינדגארד לכריסטיאנו רונאלדו בהפסד 3-1 ל. לינגארד נכלל בסגל הנבחרת ליורו 2012.

==קישורים חיצוניים==

קטגוריה:כדורגלנים דנים
קטגוריה:שוערי כדורגל דנים
קטגוריה:כדורגלני אודנסה בולקלוב
קטגוריה:כדורגלני אולסון
קטגוריה:כדורגלני מנצ'סטר יונייטד
קטגוריה:כדורגלני וסט ברומיץ' אלביון
קטגוריה:כדורגלני פרסטון נורת' אנד
קטגוריה:כדורגלני ברנלי
קטגוריה:כדורגלני הלסינגבורג
קטגוריה:אודנסה: כדורגלנים
קטגוריה:כדורגלני נבחרת דנמרק
קטגוריה:כדורגלני יורו 2012
קטגוריה:דנים שנולדו ב-1984
חסן שאטרי

הלווייתו בטהרן
חסן שאטרי (בפרסית: حسن شاطری, נהרג ב-12 בפברואר 2013), הידוע גם בשם חסאם ח'וש נויס, היה גנרל בדרגת "סרדאר", המקבילה לדרגת אלוף, במשמרות המהפכה האסלאמית של איראן.

== ביוגרפיה ==
שאטרי השתתף במלחמת איראן–עיראק בה שירת ביחידה מובחרת של משמרות המהפכה האסלאמית ונחשב ללוחם ולקצין מעולה. ב-2001 עזר לבסס את התשתית האיראנית באפגניסטן לאחר נפילת הטליבאן. בשנת 2005 שמו עלה בהקשר של תכנון חיסול ראש ממשלת לבנון רפיק אל-חרירי.

בשנת 2006 הוא נשלח ללבנון על מנת לשקם את הנזקים שנגרמו למדינה בעקבות מלחמת לבנון השנייה, ובין היתר עסק בשיקום הכוח הצבאי של חזבאללה. לאחר חיסולו של עימאד מורנייה בשנת 2008, חשיבותו עלתה, ולמעשה הוא שימש כמפקד משמרות המהפכה בלבנון.

שאטרי אף לקח חלק בסיוע לכוחותיו של בשאר אל-אסד במלחמה כנגד הצבא הסורי החופשי במלחמת האזרחים בסוריה ועזר להקים כוחות מיוחדים שילחמו יחד עם צבא אסד.

בפברואר 2013 דווח כי הוא נהרג. תחילה היו דיווחים סותרים באשר לדרך בה הוא נהרג: דיווח אחד הצביע על כך שהוא נהרג בדרכו מדמשק לביירות על ידי מארב של המורדים, ואילו דיווח אחר ציין כי נהרג בתקיפה האווירית על משלוח הנשק לחזבאללה במחוז ריף דמשק. ב-24 בפברואר 2013 דווח על ידי הסאנדיי טיימס הבריטי כי שאטרי נהרג בהפצצת השיירה שיוחסה לחיל האוויר הישראלי וכי שלטונות איראן ניסו לטשטש את העובדה הזאת.

== חיים אישיים ==
שאטרי היה בן 58 במותו, נשוי ואב לארבעה ילדים.

==קישורים חיצוניים==

* [http://www.thesundaytimes.co.uk/sto/news/world_news/Middle_East/article1220354.ece דיווח בסאנדיי טיימס הבריטי]

==הערות שוליים==

קטגוריה:אנשי משמרות המהפכה האסלאמית
קטגוריה:חזבאללה
קטגוריה:איראנים שנולדו ב-1955
קטגוריה:איראנים שנפטרו ב-2013
אמפורדה

מיקומו של חבל אמפורדה על מפת קטלוניה
אמפורדה (בקטלאנית: Empordà, בספרדית: Ampurdán) הוא חבל היסטורי (קומַרקה) בצפון-מזרחה של קטלוניה, בין מאסיב האלברים הגבארות. בימינו הוא חלק מהמחוז ז'רונה. 
בשנת 1936 חולק לשני אזורים: אמפורדה העליונה (Alt Empordà) ואמפורדה התחתונה (Baix Empordà).

==השם==
שם החבל בא מהיישוב אמפורייס, שמוצאו במושבה קדומה יוונית-רומית. המושבה נקראה "אמפוריון" (Eμποριον), לפי מילה יוונית שמשמעותה "שווקים, מחסנים".

==גאוגרפיה==
אמפורדה גובל בצפון בחלק המזרחי ביותר של רכס הפירינאים, מעבר פרתוס ומאסיב האלברים. הגבול הצפוני מסתיים בים התיכון בכף קרס. בגבול הדרומי מתרומם מאסיב הגבארות המגיע לים התיכון בין הכפרים קסטל-פלטז'ה ד'ארו ופאלאמוס.

העיר העיקרית של אמפורדה היא פיגרס, מרכז כלכלי ומסחרי. היא בירת אמפורדה העליונה. בירת אמפורדה התחתונה היא ביסבל.
הבירה ההיסטורית של החבל הייתה סנט מרטי ד'אמפורייס, אחר כך קסטליו ד'אמפורייס. לכן קראו לאזור "הרוזנות של אמפורייס". האזור התנגד זמן ממושך לרוזנות של ברצלונה ואחר כך לסיפוחו לכתר של אראגון.
בתקופת ההתנגדות הזאת הוסטו מי הנחל טר ונבנתה טירת מונטגרי שנשארה לא מוגמרת.

==אמפורדה בתרבות==
המישור של אמפורדה הוא נושא לפואמה מאת ז'ואן מראגל, של היצירה "האמפורדה הסדראנית" מאת אנריק מוררה אי ויאורה, כמו כן משך את עניין האומנים הסוריאליסטים, ביניהם סלבדור דאלי שצייר מספר ציורים בהשראתו.

קטגוריה:קטלוניה
מגדל אמות אטריום

מגדל אמות אטריום הוא מגדל משרדים ברחוב ז'בוטינסקי מול מתחם בורסת היהלומים ברמת גן. המבנה מתנשא לגובה 158 מטר ו-40 קומות. המגדל נבנה כחלק מפרויקט "מתחם המחלבות", כשלצידו ייבנו שני מגדלים נוספים, לשימושי מגורים. בניית המגדל הושלמה בסוף 2015. 

מיקומו המרכזי של מגדל אטריום מספק נגישות מרבית. המגדל ממוקם בסמוך לתחנת רכבת ישראל ומסוף ארלוזורוב, תחנת רכבת קלה נבנית בצמוד למגדל וקווי אוטובוס רבים מגיעים למקום על ציר תחבורתי ראשי ונגיש לכביש איילון.

==מאפיינים==
המגדל תוכנן על ידי משרד משה צור אדריכלים (חלל הלובי בעיצוב האדריכל עודד חלף). למרות גובהו של המגדל, נבנו בו 40 קומות בלבד, כך שכל קומה גבוהה מהרגיל, בגובה של 3.8 מטר. שטח קומה טיפוסית בבניין אטריום עומד על כ-1,500 מטר מרובע וחמש הקומות העליונות במגדל גדולות יותר ועומדות על כ-1,800 מטר מרובע לקומה אחת. לובי המגדל נגיש ומותקנות בו מערכות לעיוורים וכבדי ראייה מכל סוג. במגדל משרדים זה עולות ויורדות מעליות זכוכית שדרכן ניתן להשקיף על מתחם הבורסה. סך השטח הבנוי במגדל עומד על 74,000 מטר רבוע והוא כולל שמונה קומות מרתף, עבור חניון בעומק של כ-30 מטר.

==היסטוריה==
עד שנת 2007 עמד במקום המבנה ההיסטורי של מחלבות טרה. בשנה זו רכשה את הקרקע "אמות השקעות" שהיא זרוע ההשקעות בישראל של חברת אלוני חץ.

עקב גודלו הקטן יחסית של מגרש הבניין, נדרשה בנייה של חניון בעומק של כ-30 מטר. כיוון שמפלס מי התהום במקום הוא כ-14 מטר מתחת לקרקע, נדרש תכנון לבניית בארות ושאיבת מי תהום בהספק גבוה יחסית לבניינים דומים באזור. גם התוואי של הקו האדום ברכבת הקלה המתוכנן לעבור באזור הקשה על ביצוע החפירה, כיוון שלא ניתן היה לבנות עוגנים בכיוון תוואי זה.

המגדל נבנה על ידי חברת "אל-הר הנדסה" מקבוצת קרדן נדל"ן. בתחילת 2015 הגיע המגדל לגובהו המרבי והושלם בסוף אותה השנה.

אטריום היה המגדל הראשון מסוגו בישראל שזכה להסמכה בינלאומית גבוהה לבנייה ירוקה – Leed Platinum. 

עלות הקמת הפרויקט שהסתיים בשנת 2015 לערך הוא 950 מיליון ש"ח.

==גלריה==
<gallery>
קובץ:Amot Atrium Tower RamatGan apr14 1.jpg|המגדל במהלך בנייתו, אפריל 2014
קובץ:Amot Atrium Tower RamatGan apr14 2.jpg|אפריל 2014
קובץ:Amot Atrium at night 2016.jpg|המגדל מואר בלילה, במבט מאחור, 2016
File:Time and Amot Towers 01.jpg|המגדל ביחד עם מגדל טיים, יוני 2020
</gallery>

==קישורים חיצוניים==

* 
* 

==הערות שוליים==

אמות אטריום, מגדל
קטגוריה:מבנים ואתרים שתכנן משה צור
קטגוריה:בנייני אמות השקעות
קטגוריה:כביש 481
המרכז הבין-לאומי לירידים וקונגרסים של טנריפה

המרכז הבין-לאומי לירידים וקונגרסים של טנריפה (בספרדית: Centro Internacional de Ferias y Congresos de Tenerife) הוא מבנה, השוכן בעיר סנטה קרוס דה טנריפה באי טנריפה שבאיים הקנריים בספרד. המבנה, שנפתח במאי 1996, משתרע על פני יותר מ-40,000 מטרים רבועים ומשמש מרכז לקונגרסים ולירידים.

המתחם תוכנן על ידי האדריכל סנטיאגו קלטראווה. הוא מוגדר כמבנה שיכול להכיל ירידים גדולים, שטחי סחר, תערוכות וכנסים שהתקיימו באי טנריפה. האולם בקומה העליונה משתרע על שטח של 12,000 מטרים רבועים וככזה הוא החלל המקורה הגדול ביותר באיים הקנריים. הבניין משמש בעיקר לאירועים גדולים של הקרנבל סנטה קרוס דה טנריפה.

== קישורים חיצוניים ==

* 

טנריף
קטגוריה:מבנים שתכנן סנטיאגו קלטרווה
פייטרו דה קורטונה

פייטרו ברטיני (באיטלקית: Pietro Berrettini; 1 בנובמבר 1596 או 1597 – 16 במאי 1669) הידוע כפייטרו דה קורטונה (Pietro da Cortona) היה צייר, אדריכל ומעצב פנים בשיא תקופת הבארוק.

== ביוגרפיה ==
ברטיני בקורטונה ופעל ברומא בשירותה של משפחת ברבריני והאפיפיור אורבנוס השמיני, בן המשפחה. בין היתר צייר את דיוקנאות בני המשפחה, עיצב ועיטר את ארמון ברבריני ברומא וצייר את הפרסקו הענק המעטר את תקרת ה"גראנד סאלון" (הסלון הגדול) של הארמון. הפרסקו, שציורו ארך שש שנים (1633-1639) נקרא "האלגוריה של ההשגחה העליונה וכוחה (של משפחת) ברבריני". כן עיצב ועיטר את הוילה המשפחתית באוסטיה. 

ב-1637 עבר לפירנצה, שם עיטר בפרסקאות, בשירותו של פרדיננדו השני דה מדיצ'י, הדוכס הגדול של טוסקנה, חדרים בארמון פיטי. בין חדרים אלה, ידועים החדרים המכונים "ארבעת עידני האדם": "עידן הזהב" ו"עידן הכסף" צוירו בשנת 1637. בשנת 1641 נוספו "עידן הברונזה" ו"עידן הברזל". בעקבות הצלחתו בעיטור חדרים אלה, התבקש דה קורטונה לעטר את חמשת החדרים בחזית הקומה המרכזית של הארמון (חדרי קבלת הפנים של הדוכס). דה קורטונה יצר חמישה חדרים הנקראים "חמשת כוכבי הלכת" והם מבוססים על חמשת האלים (על פי המיתולוגיה הרומית המקושרים לכוכבים אלה, על פי מיקומם במערכת השמש על פי תלמי: ונוס (מקושרת לנוגה, אפולו (השמש), מארס (מקושר למאדים), יופיטר (מקושר לצדק) וסטורנוס (מקושר לשבתאי). מאחר שדה קורטונה עזב את פירנצה בשנת 1647, היה זה תלמידו צ'ירו פרי שהשלים את החדרים בשנים שלאחר עזיבתו. חדרים אלה היוו השראה לחדרי כוכבי הלכת בארמון ורסיי שהוזמנו על ידי לואי ה-14, מלך צרפת מאת שארל לה ברון.

רוב עבודותיו כאדריכל לא שרדו. יצירתו הגדולה הידועה ביותר היא כנסיית סנטי לוקא ומרטינה (Santi Luca e Martina), סמוך לפורום רומאנום. 

עוד לפני שנודע כצייר ואדריכל, התמחה באנטומיה ויצר סדרת איורים אנטומיים.

== קישורים חיצוניים ==

* [http://sdrc.lib.uiowa.edu/exhibits/imaging/cortona/about.html אודותיו]
* 

<div class="mw-content-ltr"> 
* Pietro da Cortona, [https://artsandculture.google.com/story/OAWRcHZ0o030Xg 5 works,] Google Arts & Culture, 2019
</div>

==הערות שוליים==

קטגוריה:ציירים של תקופת הבארוק
קטגוריה:אדריכלי בארוק
קטגוריה:אדריכלים איטלקים במאה ה-16
קטגוריה:אדריכלים איטלקים במאה ה-17
קטגוריה:ציירים איטלקים במאה ה-16
קטגוריה:ציירים איטלקים במאה ה-17
קטגוריה:ילידי 1596
קטגוריה:נפטרים ב-1669
אונייוב

אונייוב (בפולנית: Uniejów) היא עיירה במחוז לודז' בפולין. העיירה כוללת שני כפרים – בודה וקושצ'לניצה אונייובסקיה (Kościelnica Uniejowskie) – שהיו בעבר עצמאיים. העיירה היא אתר תיירותי ומאז 2011 היא במעמד של אתר ספא בזכות המעיינות החמים שבה. כל שנה נערך בעיירה יריד בסגנון ימי הביניים ובו תחרויות אבירים. בעיירה ובסביבותיה קיימים מספר בונקרים מתקופת מלחמת העולם השנייה.

==תולדות היישוב==
תיעוד ראשון של העיירה קיים משנת 1136. בשנת 1285 קיבלה העיירה זכויות של עיר.

במאות 14-15 הייתה העיירה מקום משכנם של הארכיבישופים לבית גנייזנו (Gniezno) ומושלי פולין. במאות 15-16 הייתה העיירה מרכז מסחרי ומרכז אמנויות ומלאכה.

עם חלוקת פולין השנייה (1793) נכללה אונייוב בשטח פרוסיה, ומשנת 1815 הוכללה בשטח רוסיה. בסוף המאה ה-19 נשללו זכויות העיר של אונייוב.

בשנת 1918, כאשר שבה וקיבלה פולין את עצמאותה, נכללה אונייוב בתחומיה. ערב מלחמת העולם השנייה היו בעיירה כ-3,660 תושבים.

==יהודי אונייוב==
ראשיתו של היישוב היהודי בעיירה היא באמצע המאה ה-18. במחצית השנייה של המאה ה-19 הייתה הקהילה לעצמאית, ובשנות ה-70 של המאה ה-19 כיהן בה הרב ישעיה קפלן. בתחילת המאה ה-20 מילא תפקיד זה הרב אפרים שרגא הלוי.

רוב יהודי העיירה התפרנסו ממסחר וממלאכה, וחלקם החזיקו בה בתי חרושת. לאחר מלחמת העולם הראשונה עזבו את העיירה רבים מיהודיה. בשנות השלושים התנהל חרם כלכלי נגד חנויות היהודים בעיירה.

בעיירה פעלה ספרייה ציבורית יהודית, והתנהלו בה סניפים של ארגונים יהודיים וציוניים. עד מלחמת העולם השנייה ישב בכס הרבנות של הקהילה הרב שלמה רפאל זאב לבנטל.

===בשואה===
בספטמבר 1939 כבשו הגרמנים את העיירה, בה שהו באותה עת כ- 130 משפחות יהודיות, והחלו בהטלת גזרות על הקהילה, ובלקיחת יהודים לעבודות כפייה בסלילת כבישים, במהלכן הוכו באכזריות. כמו כן, חנויות היהודים נשדדו, ומשפחות רבות פונו מבתיהן.

בדצמבר 1939 נצטוו היהודים בעיירה לשאת טלאי צהוב, והוקם בה יודנרט. בשנת 1940 רוכזו 491 יהודי העיירה במתחם בן ארבעה בניינים, אשר הפך לגטו סגור ביוני 1941, שתושביו סבלו מצפיפות, רעב ומחלות. באותה תקופה שולחו צעירים יהודים מהעיירה למחנות עבודה באזור פוזנן.

ביום 20 באוקטובר 1941 גורשו כל תושבי הגטו לאזור קובאלה פאנסקיה, ושוכנו בכפר דז'ייז'בוטקי (Dzierzbotki), שם הועמדו לרשותם שישה בתים, כך שרוב יהודי העיירה נאלצו ללון תחת כיפת השמיים. משם גורשו חלק מיהודי העיירה למחנה ההשמדה חלמנו בסוף שנת 1941. יתר יהודי העיירה שולחו לחלמנו באקציה שהתבצעה ביום 20 ביולי 1942, אשר במהלכה הוכרח אחד מיהודי העיירה בשם לנצ'יצקי לחפור לעצמו קבר, בו נקבר יחד עם בנו.

==קישורים חיצוניים==

* 
* 
* [https://web.archive.org/web/20180513201600/http://moreshet.pl/he/node/90 אונייוב] באתר מרכז מורשת יהדות פולין
* 
* 
* 

קטגוריה:לודז' (פרובינציה): עיירות יהודיות
קטגוריה:לודז' (פרובינציה): יישובים
קטגוריה:גטאות בפולין
אונייצ'ה

אונייצ’ה (ברוסית: Унеча) היא עיר המשמשת כבירת המרכז המנהלי של מחוז אונייצ'סקי, 140 ק"מ מדרום-מערב לבריאנסק ברוסיה. העיר ממוקמת על גדת הנהר אונייצ'ה, יובל של הנהר דנייפר.

בעיר קיימים מפעלים, מכרות, מרכז ספורט ומועדון על שם אחד במאי.

==תולדות היישוב==

היישוב נוסד בשנת 1887 על שלוחת מסילת הברזל של ווהלין. עם השלמת קו מסילת הברזל בין חרקוב לאורשה הפכה אונייצ'ה לצומת מסילות חשוב והתפתחה במהירות. בשנת 1940 קיבלה אונייצ'ה מעמד של עיר. ערב מלחמת העולם השנייה היו בה כ-17,000 תושבים.

באוגוסט 1941, במהלך מלחמת העולם השנייה, נכבשה אונייצ'ה על ידי הצבא הגרמני ושוחררה על ידי הצבא האדום ב-23 בספטמבר 1943.

==יהודי אונייצ’ה==
ערב מלחמת העולם השנייה התגוררו באונייצ'ה כ-1,700 יהודים.

עם הפלישה הגרמנית בקיץ 1941 ברחו רוב היהודים מהעיר מזרחה.

באוקטובר 1941 רצחו הגרמנים כ-600 מהתושבים, קצתם ככל הנראה יהודים. כ-300 יהודים נותרו בעיר והם רוכזו בגטו עד שנרצחו במרס 1942.

==קישורים חיצוניים==

*
*
* 

קטגוריה:מחוז בריאנסק: ערים
קטגוריה:גטאות ברוסיה
קטגוריה:יישובים שהוקמו ב-1887
דאהלם

דאהלם (Dahlem) הוא יישוב במחוז לינבורג שבמדינת סקסוניה התחתונה שבגרמניה. היישוב ממוקם בקצהו המערבי של שמורת הטבע אלבונן-ונדלנד.

ביישוב הוקם בשנת 1923 על ידי מקס בונדי בית ספר יהודי-חקלאי, שבין בוגריו היה שלמה דיק.

==קישורים חיצוניים==

* 

קטגוריה:סקסוניה התחתונה: ערים
קטגוריה:גרמניה: רשויות מקומיות
דאהלם (ברלין)

כנסיית סט. אנה, המבנה העתיק ביותר בדאהלם (תחילתה במפנה [[המאה ה-14)]]
דאהלם (גרמנית: Berlin-Dahlem) היא שכונה בברלין ברובע שטגליץ-צלנדורף שבדרום-מערב העיר. השכונה מפורסמת, בין השאר, בזכות האוניברסיטה החופשית של ברלין והגן הבוטני של ברלין השוכנים בה.
== גאוגרפיה ==
בדאהלם מספר רב של מוזיאונים ומוסדות מדעיים, בהם המוזיאון האתנולוגי, מוזיאון אמני "הגשר", מכון מקס פלאנק, המכון הארכאולוגי הגרמני ועוד.

בשכונה מתגוררים (נכון ליוני 2016) 16.678 תושבים ושטחהּ מקיף 8.39 קמ"ר.

בתקופת גרמניה הנאצית עברו כמה וכמה מאנשי צמרת השלטון להתגורר בחווילות של תושביה העקורים. באותה תקופה פעלו בשכונה הלמוט ואנמרי זל. 

לאחר מלחמת העולם השנייה נכללה דאהלם בשטח הכיבוש האמריקני, ומפקדת הכוחות האמריקנים מוקמה בה (הבניין משמש כיום את השגרירות האמריקנית). ב-1998 הוקם בשכונה מוזיאון בעלות הברית.

==קישורים חיצוניים==

קטגוריה:ברלין: שכונות
קטגוריה:שטגליץ-צלנדורף
מזראטי קוואטרופורטה

מזראטי קוואטרופורטה (באיטלקית: Maserati Quattroporte, מילולית: מזראטי בעלת ארבע דלתות) היא מכונית פאר תוצרת מזראטי שדגמים שונים שלה הופיעו בין השנים 1963-1969, 1974-1990, 1994-2001, 2004-הווה.

מכוניות מסוג זה משמשות בין היתר את נשיא איטליה ואת ראש ממשלת איטליה.

==גרסאות==
*(1963-1970) דור ראשון
*(1976-1978) דור שני
*(1979-1990) דור שלישי
*(1994-2001) דור רביעי
*(2004-2012) דור חמישי
*(2013-הווה) דור שישי

<gallery widths="125px" heights="125px" perrow="6">
קובץ:Maserati Quattroporte first generation.jpg|דור ראשון
קובץ:Maserati Quattroporte II.JPG|דור שני
קובץ:Maserati Quattroporte 1979 seitlich.JPG|דור שלישי
קובץ:Maserati Quattroporte Evoluzione rear.jpg|דור רביעי
קובץ:2006 Maserati Quattroporte - Flickr - The Car Spy.jpg|דור חמישי
קובץ:15-04-18-Wien-Maserati-Quattroporte-M156-DSCF3615-RalfR-01.jpg|דור שישי
</gallery>

==ראו גם==
*מזראטי גראן-טוריסמו

==קישורים חיצוניים==

קטגוריה:דגמי מכוניות שהושקו ב-1963
קטגוריה:דגמי מכוניות שהושקו ב-1974
קטגוריה:דגמי מכוניות שהושקו ב-1976
קטגוריה:דגמי מכוניות שהושקו ב-1994
קטגוריה:דגמי מכוניות שהושקו ב-2004
קוואטרופורטה
קטגוריה:מכוניות סלון
קטגוריה:כלי רכב איטלקיים
אוסווייטי

אוּסְוְויָיטִי (ברוסית: Усвяты) הוא יישוב עירוני ומרכז מנהלי במחוז פסקוב ברוסיה. קיימים בו מפעלי עץ ומזון וכן אנדרטה לחיילים הנופלים במלחמת העולם השנייה.

==תולדות היישוב==
היישוב ממוקם על גדת הנהר לובאט שבימי הביניים היה ציר מסחר בין ארצות סקנדינביה, רוס של קייב ומהמאה ה-13 - האימפריה העות'מאנית.

היישוב מוזכר לראשונה בכרוניקות משנת 1021. האזור עבר משליטה פולנית לשליטה רוסית ושב לשליטה פולנית עד חלוקת פולין הראשונה בשנת 1772, אז הוכלל בשטח רוסיה.

==יהודי אוסווייטי==
 
ערב הכיבוש הגרמני חיו באוסווייטי 136 יהודים. 

הגרמנים כבשו את אוסווייטי ביולי 1941 והחלו עם תושבים מקומיים בשוד רכוש היהודים. 

בספטמבר 1941 הוקם באוסווייטי גטו ובו כמאה יהודים מאוסווייטי ומסביבתה. עד סוף אותה שנה נרצחו כ-25 יהודים בגטו.

האזור היה בגבול השליטה הגרמנית במלחמת העולם השנייה והצבא האדום שחרר אותו בתחילת 1942. לכן לא נרצחו כל יהודי היישוב בפתרון הסופי.

==קישורים חיצוניים==

קטגוריה:רוסיה: כפרים
קטגוריה:מחוז פסקוב: יישובים
ג'וזף קארל ברייל

ג'וזף קארל ברייל (Joseph Carl Breil; 29 ביוני 1870, פיטסבורג - 23 בינואר 1926) היה מלחין, מנצח, טנור ובמאי תיאטרון אמריקאי. היה מראשוני המלחינים שהלחינו נעימה במיוחד עבור סרט קולנוע, בין השאר עבור סרט הראינוע "לידתה של אומה" ו"אי-סובלנות" של ד.וו גריפית', כמו גם לסרטים נוספים.

הוא למד מוזיקה באוניברסיטת לייפציג למוזיקה ולתיאטרון, ואף עשה סיבוב הופעות ברחבי אירופה. לאחר שחזר לאמריקה (בשנת 1892) החל ללמד שיעורי נגינה בקתדרלת סנט פול בפיטסבורג. מאוחר יותר עבר לניו יורק, שם הלחין והיה במאי תיאטרון מוערך.

מת מהתקף לב בגיל 55 בלבד, חודשיים לאחר שאופרה שכתב "Der Asra", נכשלה.

==קישורים חיצוניים==

* 

==הערות שוליים==

קטגוריה:זמרי טנור
קטגוריה:מלחינים אמריקאים
קטגוריה:פיטסבורג: אישים
קטגוריה:בוגרי אוניברסיטת דוקיין
קטגוריה:בוגרי אוניברסיטת לייפציג
קטגוריה:אמריקאים שנולדו ב-1870
קטגוריה:אמריקאים שנפטרו ב-1926
פארק המילניום

מבט על הפארק מראש גורד השחקים "340 על הפארק"
פארק המיליניום (באנגלית: Millennium Park) הוא פארק בשיקגו, אילינוי שבארצות הברית. הפארק ממוקם במרכז הלופ של שיקגו, ונבנה לכבוד המילניום החדש בשנת 2000. שטח הפארק הוא כמאה אלף מ"ר, והוא למעשה חלקו הצפון-מערבי של פארק גרנט הגדול, ונמצא בסמיכות לחופי ימת מישיגן.

==מבנים ומוצגים==

בפארק מוצגים מספר רב של אמנות סביבתית ומבנים שונים:

====פביליון ג'יי פריצקר====
פביליון ג'יי פריצקר הוא פביליון המשמש כקונכיית מוזיקה, כשלפניו 11,000 מקומות ישיבה (4,000 קבועים והשאר נבנים לפי הצורך). המבנה והרחבה שלפניו עוצבו על ידי פרנק גרי, ונחנכו בקונצרט של טורי איימוס ב-31 באוגוסט 2005.

הפביליון משמש כמרכז הפארק, ומהווה מוקד משיכה לאירועים מוזיקליים רבים.

====הפסל שער העננים====

הפסל ההודי-בריטי יהודי אניש קאפור עיצב עבור הפארק את הפסל האליפטי הנקרא "שער העננים", מפני שהוא משקף את הנוף והשמים שסביבו. עלות הקמת הפסל הייתה כ-23 מיליון דולר, כפי ארבע מהעלות המקורית.

====מזרקת קראון====

מזרקת קראון הוא אמנות סביבתית ופסל וידאו המוצב בפארק המילניום. הפסל עוצב על ידי האמן הקטלוני ג'ומה פלנזה, ונחנך ביולי 2004. הפסל מורכב מבריכת השתקפות העשויה מאבן גרניט שחורה, הממוקמת בין שני לבנות זכוכית בגובה 15.2 מטר, שעליהם מוקרנים קטעי וידאו באמצעות מסכי LED.

==תיירות ואירועים==
בפארק מבקרים מדי שנה כ-4 מיליון תיירים, והוא מהווה אחד ממוקדי התיירות הגדולים של העיר. בפארק מתקיים מדי שנה, בין החודשים יוני-אוגוסט בכל יום רביעי-ראשון, פסטיבל המוזיקה פארק גרנט, המשתמש בפביליון ג'יי פריצקר כמרכזו.

==ביקורות==
למרות שהפארק נבנה לכבוד המילניום החדש, הוא נחנך בפועל רק בשנת 2004, ארבע שנים אחר המועד המתוכנן. גם עלות הקמת הפארק, הייתה גבוהה בהרבה מהמתוכנן. בתחילה הוערכה עלות ההקמה בכ-30 מיליון דולר. בפועל, התקציב הכולל של הקמת הפארק היה למעלה מ-500 מיליון דולרים.

==קישורים חיצוניים==

* 

קטגוריה:ערכים שבהם תבנית בריטניקה אינה מתאימה
קטגוריה:שיקגו
קטגוריה:ארצות הברית: גנים ופארקים עירוניים
אסתר קמרון

אסתר קמרון (באנגלית: Esther Cameron; נולדה בספטמבר 1941) היא משוררת, סופרת, מתרגמת אמריקאית-ישראלית. עורכת כתב העת The Deronda Review.

==ביוגרפיה==
קמרון נולדה ב-1941 בניו יורק, וגדלה במדיסון, ויסקונסין, ארצות הברית. למדה בלשנות באוניברסיטת ויסקונסין, וגרמניסטיקה באוניברסיטת קליפורניה בברקלי. בברקלי היא הושפעה מתרבות שנות השישים, והתחילה לכתוב דיסרטציה על המשורר היהודי כותב הגרמנית פאול צלאן. בעת עבודתה על צלאן התוודעה לכתביהם של מרטין בובר וגרשם שלום על החסידות והקבלה והתרשמה עמוקות משני ענקי הרוח הללו.

בשנים 1968 ו-1969 למדה בגרמניה, ובדרכה חזרה לארצות הברית ראיינה במהלך נדיר את פאול צלאן בביתו בפריז באוגוסט 1969. בשנים 1969 ו-1971 לימדה קמרון בעיר בפאלו בניו יורק שם מצאה אותה הידיעה על התאבדותו של צלאן בנהר הסן. קמרון הזדעזעה ממעשה ההתאבדות ופרשה מהוראה באוניברסיטה. היא החלה לפתח חיים המושתתים על חזון של תיקון העולם באמצעות השירה והקשרים שבין המשוררים. כמה שנים התגוררה בעיר סיאטל שבמדינת וושינגטון ושבה למדיסון. בשנת 1972 החלה בלימודי עברית והתקרבה אל היהדות.

בשנת 1979 התגיירה קמרון ועלתה לישראל. בבואה לארץ למדה באולפנה וכתבה ספר זיכרונות בשם צ: ניתוח עצמי של גולם. "צ" הוא כינוי קבוע בכתיבתה למשורר פאול צלאן, שרוחו משפיעה עליה לדבריה כל השנים. לפרנסתה עבדה בתרגומים ועבודות מזכירות. היא חברה בארץ לחבורות של משוררות כותבות אנגלית, ופרסמה אחדים משיריה גם בתרגום עברי. וכן היא שותפה לאגודות רוחניות הפועלות ברוחו של פאול צלאן.

ספר שיריה של קמרון, אור מודרג, ראה אור בהוצאת הקיבוץ המאוחד, 1981. השירים תורגמו מאנגלית על ידי שמעון הלקין, פרט לשיר אחד, "הזמנה", שתורגם בידי חמוטל בר-יוסף. באותה העת החלה קמרון בכתיבת פואמה אפית גדולה, בשם תודעת האדמה, על המשבר האקולוגי העולמי.

קמרון נאלצה לשוב לארצות הברית בעקבות קשיי פרנסה. 1990. היא שבה לגור עם הוריה. היא הוסמכה בעריכת-דין אך לא התבססה במקצוע. בביקוריה בארץ היא מביאה לדפוס שירים וקטעי פרוזה שלה בכתבי-העת הספרותיים. דבריה נדפסו בין השאר באפיריון, שבו, ונוספים. מאז שנת 2007 עורכת קמרון את כתב העת The Deronda Review לשירה ולספרות.<ref>[The Deronda Review https://www.derondareview.org/]</ref>

==ספריה==

===ספריה בעברית===
* אור מודרג, שירים, 1981.
* צ: ניתוח עצמי של גולם, תרגמה לעברית רות בלומרט, 1987.
* לקראת הארץ: שירי זרות והתערות. ראובן מס, 2020
* חַבלי אור: כולל "האִם", "חבלי אור", ו"מזבחות שבריריים", ראובן מס, 2020
* פעמוני זהב: סונטות על פרשת השבוע, ראובן מס, 2020
* מ"ט תפרים: שירי התבוננות לספירת העומר, ראובן מס, 2020
* הרהורי תיקון: פרוזה מסביב לשירה, ראובן מס, 2021.

==קישורים חיצוניים==
* [https://hashoshanah.net/ השושנה - האתר של אסתר קמרון]
* 
* 
* רות נצר, ספרות אוטוביוגרפית כמיתוס. ב: נפש הספרות - מסות על ספרות ושירה במבט יונגיאני. כרמל. 2021.
* [https://www.youtube.com/watch?v=R2TCPhKYB7U ד"ר אסתר קמרון בתוכנית "זה הזמן" - 1989] ביוטיוב.

== הערות שוליים ==

קטגוריה:משוררות ישראליות
קטגוריה:משוררות כותבות עברית
קטגוריה:סופרות ישראליות
קטגוריה:סופרות יהודיות אמריקאיות
קטגוריה:בוגרות אוניברסיטת ויסקונסין–מדיסון
קטגוריה:בוגרי אוניברסיטת ויסקונסין–מדיסון
קטגוריה:בוגרות אוניברסיטת קליפורניה בברקלי
קטגוריה:בוגרי אוניברסיטת קליפורניה בברקלי
קטגוריה:ישראליות ילידות ארצות הברית
קטגוריה:עולות בשנות ה-1970
קטגוריה:גרות ישראליות
קטגוריה:משוררות אמריקאיות
קטגוריה:משוררים אמריקאים
קטגוריה:ישראליות שנולדו ב-1941
קטגוריה:ישראלים שנולדו ב-1941